**Акылуу медициналык жана акылуу маалыматтык-кеңеш берүү кызматтарын көрсөтүү боюнча келишим**

**. ш. «\_\_\_»\_\_\_\_\_\_\_\_\_\_\_20\_\_\_\_ж.**

Мындан ары «Аткаруучу» деп аталуу менен «Гемотест КГ» жоопкерчилиги чектелген коому (Кыргыз Республикасынын Юстиция министрлигинде 2017-жылдын 13-сентябрында катталган) атынан, Уставдын негизинде иш алып барган башкы директор Апаева Сопият Гусейновна бир жагынан жана толук аты-жөнү: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; туулган күнү: \_\_\_\_\_\_\_\_\_\_\_\_\_\_, мындан ары "Тапшырык ээси" (Керектөөчүнүн мыйзамдуу өкүлү) /”Керектөөчү" деп аталган, жеке маалыматтары (толук аты-жөнү, жашаган жери, телефон номери, паспорттук маалыматтар) ушул Келишимге тиркеме жана анын ажырагыс бөлүгү болуп саналган кошумча келишимде (сметада) көрсөтүлгөн экинчи жагынан, бирге "Тараптар" деп аталуу менен төмөнкүлөр тууралуу ушул Келишимди (мындан ары - Келишим) түзүштү:

Бул Келишим Кыргыз Республикасынын Жарандык кодексинин 387-беренесине ылайык кошулуу келишими болуп саналат жана gemotest.com сайтында, ошондой эле лабораториялык бөлүмдөрдө маалымат стендинде жайгаштырылган Акылуу медициналык жана акылуу маалыматтык-кеңеш берүү кызматтарын көрсөтүү эрежелерине (мындан ары - Кызмат көрсөтүү эрежелери) ылайык түзүлгөн.

Аткаруучу Тапшырык ээсине /Керектөөчүгө медициналык кызматтарды, ошондой эле маалыматтык –кеңеш берүү кызматтарын төмөнкү шарттарда көрсөтүүгө милдеттенет:

1. Медициналык кызмат көрсөтүүнүн жалпы шарттары.

1.1. Медициналык кызмат көрсөтүү процесси Кыргыз Республикасынын аймагында медициналык жардам көрсөтүүнүн колдонуудагы стандарттарына ылайык Аткаруучунун медициналык персоналы жана адистери тарабынан ишке ашырылат.

1.2. Медициналык кызмат көрсөтүүнүн натыйжасы медициналык маалым кат, лабораториялык изилдөөлөрдүн натыйжасы жана/же Аткаруучу тарабынан Тапшырык ээсине /Керектөөчүгө берилген медициналык маалым кат менен таризделет.

1.3. Тапшырык ээси/Керектөөчү ага Аткаруучу тарабынан жарандарга акысыз медициналык жардам көрсөтүүнүн мамлекеттик кепилдиктери программасынын жана мамлекеттик аймактык программанын алкагында медициналык жардамдын тиешелүү түрлөрүн жана көлөмүн акы албастан алуу мүмкүнчүлүгү жөнүндө маалымдалганын ырастайт.

1.4. Кызмат көрсөтүүлөрдүн тизмеси, көлөмү, аларды көрсөтүү мөөнөттөрү, Тапшырык ээсинин /Керектөөчүнүн байланыш маалыматтары жана ушул Келишимди аткаруу үчүн зарыл болгон башка маалыматтар Келишимге кошумча макулдашууларда (сметаларда) көрсөтүлөт.

**2. Медициналык кызматтарды көрсөтүүнүн алкагында Тапшырык ээсинин /Керектөөчүнүн укуктары жана милдеттери.**

**2.1. Тапшырык ээсинин /Керектөөчүнүн укуктары:**

2.1.1. Өз алдынча, учурдагы прейскуранттын негизинде керектүү медициналык кызмат көрсөтүүлөрдүн тизмесин аныктайт, Тапшырык ээси/Керектөөчү Аткаруучу медициналык кызмат көрсөтүүнүн натыйжасын андан ары пайдалануу максатында жана үчүнчү жактын дарыгерлеринин дайындоосу боюнча Аткаруучу тарабынан же Тапшырык ээси /Керектөөчүнүн демилгеси боюнча берилгендигине карабастан аларды ишке ашыруу максатка ылайыктуулугуна эч кандай жоопкерчилик тартпай турганын түшүнөт.

**2.2. Тапшырык ээсинин /Керектөөчүнүн милдеттери:**

2.2.1. Акы төлөнүүчү медициналык кызмат көрсөтүүлөрдүн сапатын камсыз кылуучу талаптарды аткаруу (алардын сакталышын камсыз кылуу), анын ичинде мурунку жана болгон оорулар, операциялар, мертинүүлөр, мурунку текшерүүлөр жана дарылоолор, көрсөткөн кызматтардын сапатына таасир этиши мүмкүн болгон аллергиялык реакциялар жөнүндө зарыл маалыматтарды билдирүү.

2.2.2. Аткаруучуга ушул Келишимде белгиленген тартипте тапшырык берилген медициналык кызмат көрсөтүүлөрдүн наркын төлөөгө.

**3. Медициналык кызматтарды көрсөтүүнүн алкагында Аткаруучунун укуктары жана милдеттери.**

**3.1. Аткаруучу төмөнкү укуктарга ээ:**

3.1.1. Медициналык кызмат көрсөтүүлөрдүн прейскуранты өз каалоосу боюнча өзгөртүү. Прейскурант Аткаруучунун расмий документи болуп саналат, медициналык кызмат көрсөтүүлөрдүн толук тизмесин камтыйт, аларды көрсөтүү ушул Келишимге ылайык мүмкүн.

3.1.2. Кызмат көрсөтүү эрежелеринде каралган учурларда медициналык кызмат көрсөтүүдөн баш тартууга.

3.1.3. Ушул Келишим боюнча өз милдеттенмелерин аткарууга үчүнчү жактарды тартуу.

3.1.3.1. Кызматтар «ГЕМОТЕСТ МЕДИЦИНСКАЯ ЛАБОРАТОРИЯ» товардык белгиси менен иштеген жана тиешелүү медициналык лицензиясы бар (Гемотест технологиялык базасы) лабораториялар комплексинин базасында көрсөтүлүшү мүмкүн. Гемотест технологиялык базасына укук ээсинин лабораториялык комплекси жана анын товардык белгиси менен иштеген экспресс-лабораториялар тармагын камтыйт. Мындай лабораториялардын учурдагы тизмеси gemotest.com сайтында жайгаштырылган. Бул Келишимге кол коюу менен Тапшырык ээси /Керектөөчү лабораториялар комплексинен кызмат көрсөтүүлөрдүн натыйжаларын алууга макулдугун ырастайт.

3.1.4. Өзгөчө кырдаалдарда манипуляциялар, текшерүү жана медициналык жардам көрсөтүү үчүн зарыл болгон манипуляциялардын, изилдөөлөрдүн, операциялык кийлигишүүлөрдүн, анын ичинде ушул Келишимде каралбагандардын көлөмүн өз алдынча аныктайт.

3.1.5. Биологиялык материалды ташуу өзгөчөлүктөрүнө байланыштуу жана/же биологиялык материалды кошумча изилдөө (анын ичинде шашылыш изилдөөлөр) талап кылынса, натыйжаны берүү мөөнөтү узартылышы мүмкүн. Натыйжаларды берүүнүн мөөнөттөрү Кызмат көрсөтүү эрежелеринде көрсөтүлгөн.

3.1.6. Керектөөчүнүн изилдөөлөрүнүн натыйжаларын илимий максаттарда колдонуу.

3.1.7. Аткаруучунун башка укуктары Кызмат көрсөтүү эрежелеринде көрсөтүлгөн.

**3.2. Аткаруучу милдеттенет:**

3.2.1. Тапшырык ээсине/Керектөөчүгө ушул Келишимдин шарттарына, ошондой эле gemotest.com сайтында жайгаштырылган маалыматтык жана кеңеш берүү кызматтарын көрсөтүү эрежелерине ылайык учурдагы прейскуранттын негизинде ал сураган медициналык кызматтарды көрсөтүүнү.

**3.2.2.** Тапшырык ээси/Керектөөчү эгерде изилдөөнүн жүрүшүндө Тапшырык ээси/Керектөөчү тарабынан берилген биологиялык материал (биоматериал үчүнчү жак же Тапшырык ээси /Керектөөчү тарабынан өз алдынча алынган) үлгүлөргө коюлган талаптарга жооп бербегендиги аныкталса ( үлгүлөрдү даярдоо, чогултуу, сактоо, ташуу шарттары аткарылган эмес, биологиялык материал булганса же таптакыр жок болсо, же анын саны жетишсиз болсо), кызмат көрсөтүлдү деп эсептелип, ошол эле учурда кайра изилдөө же биологиялык материалдын жаңы (кошумча) үлгүлөрүн анализ кылуу Тапшырык ээсинин /Керектөөчүнүн эсебинен ишке ашырылат.

**4.** **Маалыматтык-кеңеш берүү (медициналык эмес) кызматтарды көрсөтүүнүн жалпы шарттары.**

4.1. Тапшырык ээси/Керектөөчү маалыматтык-кеңеш берүү кызматтарын көрсөтүүнүн алкагындагы ишмердүүлүк маалыматты чогултуудан жана иштеп чыгуудан турат, ошондуктан бул кызмат Кыргыз Республикасынын 09.01.2005-жылдагы № 6 “ Кыргыз Республикасында жарандардын саламаттыгын сактоо жөнүндө” Мыйзамына ылайык ооруларды алдын алуу, диагностикалоо жана дарылоо, медициналык реабилитациялоо маселелеринде өз алдынча толук мааниге ээ эмес катары медициналык деп эсептелбейт. Ден соолугунун абалы жана диагноз жөнүндө маалымат алуу үчүн, ошондой эле зарыл болгон медициналык жардамды алуу үчүн Керектөөчү/ Тапшырык ээси дарыгерге кайрылууга жана медициналык уюмда медициналык текшерүүдөн өтүүгө тийиш.

4.2. Тапшырык ээси/Керектөөчү изилдөөнүн натыйжалары боюнча Аткаруучу тарабынан берилген маалымат (мындан ары - Отчет) илимий-изилдөө мүнөзүнө ээ экендигин, Тапшырык ээсинин/Керектөөчүнүн ден соолугунун абалы тууралуу маалыматты жана/же Тапшырык ээсинин/Керектөөчүнүн ден соолук абалынын болжолу тууралуу маалыматты камтыбаганын, анын ичинде диагноз эмес, жана/же Тапшырык ээсинин/Керектөөчүнүн абалынын болжолу эмес экенин, медициналык диагностика жана дарылоо үчүн пайдаланылбайт экенин түшүнөт, моюнга алат жана тастыктайт.

4.3. Тапшырык ээси/Керектөөчү изилдөө үчүн берилген үлгүнү (мындан ары - Үлгү) тескөөгө бардык укуктарга ээ экендигине кепилдик берет.

4.4. Тапшырык ээси/Керектөөчү Аткаруучуга кызмат көрсөтүүнүн үлгүсүн берүүгө милдеттүү.

4.5. Тапшырык ээси/Керектөөчү көрсөтүлгөн кызматтарды төлөөгө жана кабыл алууга милдеттүү.

**5. Төлөө шарттары жана эсептешүү тартиби.**

5.1. Көрсөтүлгөн кызматтардын наркы кызматтарды көрсөтүү учурунда Аткаруучунун прейскуранттары менен аныкталат.

5.2. Тапшырык ээси /Керектөөчү Келишимге кошумча макулдашууда (сметада) көрсөтүлгөн кызмат көрсөтүүлөрдүн баасын кайрылган күнү 100% алдын ала төлөө менен же тандалган кызматтын түрүнө жараша кызмат көрсөтүү фактысы боюнча төлөйт. Төлөм Аткаруучунун кассасына накталай же накталай эмес эсептешүү жолу менен жүргүзүлөт.

5.3. Тапшырыкты тариздөөнүн аягында Аткаруучу, эгерде тапшырык кылынган кызмат көрсөтүүлөр Керектөөчүнүн ордуна үчүнчү жак (жумуш берүүчү, медициналык уюм, камсыздандыруу компаниясы, башка юридикалык жактар) тарабынан төлөнбөсө, Тапшырык ээсине /Керектөөчүгө көзөмөл-кассалык машинанын чегин Аткаруучу менен өзүнчө келишимдин негизинде берүүгө милдеттүү.

**6. Тараптардын жоопкерчилиги.**

6.1. Аткаруучу медициналык кызмат көрсөтүүдө Келишимдин шарттарын аткарбагандыгы же талаптагыдай аткарбагандыгы, Кыргыз Республикасынын аймагында уруксат берилген диагностика, алдын алуу жана дарылоо ыкмаларына коюлган талаптарды аткарбагандыгы үчүн, ошондой эле Керектөөчүнүн ден соолугуна жана өмүрүнө зыян келтирилген учурда жоопкерчилик тартат.

6.2. Тапшырык ээси /Керектөөчү "кан алуу" медициналык кызмат - бул ичке кирүүчү манипуляция болгонун, анын натыйжасында белгилүү бир адамдын организминин өзгөчөлүктөрүнөн улам кандын үлгүсүн алуу башында же бир нече ийгиликсиз аракеттерден кийин мүмкүн болбой калышы мүмкүн жана ошондой эле гематома түрүндө ар кандай кесепеттерге алып келет, ж.б. экенин билет. Кан алуу мүмкүн болбосо, Аткаруучу Тапшырык ээсине /Керектөөчүгө изилдөө үчүн төлөнгөн акчаны эч кандай айыпсыз кайтарып берет.

6.3. Аткаруучунун мүлкүнө зыян келтирилген учурда Тапшырык ээси /Керектөөчү келтирилген зыяндын ордун толук толтурууга милдеттүү.

6.4. Башка учурларда Тараптар Кыргыз Республикасынын колдонуудагы мыйзамдарына жана Кызмат көрсөтүү эрежелерине ылайык жоопкерчилик тартышат.

**7. Кызмат көрсөтүүнүн натыйжасын берүү.**

7.1. Кызмат көрсөтүүнүн натыйжалары «Гемотест» тармагынын каалаган лабораториялык бөлүмүндө тапшырыктын номери, Керектөөчүнүн аты-жөнү, туулган күнү жана/же Келишим жана/же кассалык чек же Тапшырык ээсинин/Керектөөчүнүн өздүгүн тастыктаган документ берилгенде басылып чыгарылып берилет, медициналык кызмат көрсөтүүлөргө карата колдонуудагы мыйзамдарда каралган, изилдөөлөрдүн натыйжаларын берүү Тапшырык ээсинин/Керектөөчүнүн өздугүн ырастоочу документти көрсөткөндө гана мүмкүн болгон учурлардан башка учурларда. Тапшырык ээси/Керектөөчү нин - gemotest.com сайты аркылуу изилдөөнүн натыйжалары менен таанышууга мүмкүнчүлүгү бар. Ошондой эле, көрсөтүлгөн кызматтардын натыйжалары (мындан ары медициналык кызматтар үчүн изилдөөлөрдүн натыйжалары; маалыматтык-кеңеш берүү кызматтары үчүн Отчёт колдонулат) Тапшырык ээси/Керектөөчү көрсөткөн электрондук почтага жөнөтүлүшү мүмкүн.

7.2. Көрсөтүлгөн кызматтардын натыйжалары Тапшырык ээси/Керектөөчү көрсөткөн электрондук почтага жөнөтүлгөн учурда, ошондой эле натыйжалар gemotest.com сайтында жайгаштырылган учурда көрсөтүлгөн кызматтардын натыйжасын алынбай калышы, өз убагында алынбай калышы менен байланышкан бардык тобокелдиктерди жана кесепеттерди Тапшырык ээси/Керектөөчү көтөрүп алат.

7.3. Отчет Тапшырык ээси/Керектөөчү тарабынан көрсөтүлүүчү кызматтардын сапатына карата негиздүү жазуу жүзүндөгү дооматтар болбогондо Отчет жөнөтүлгөн күндөн тартып 14 (он төрт) календардык күндөн кийин Тапшырык ээси/Керектөөчү тарабынан кабыл алынды деп эсептелет. Бул шарттын сакталышы Аткаруучудан Керектөөчүгө /Тапшырык ээсине көрсөтүлгөн кызматтардын натыйжасын кабыл алуу жана өткөрүп берүү фактысын ырастоо үчүн ылайыктуу жана жетиштүү болуп саналат. Кошумча кабыл алуу жана өткөрүп берүү актыларына кол коюу талап кылынбайт.

7.4. Көрсөтүлгөн кызмат натыйжалары менен макул болбогон учурда, Тапшырык ээси /Керектөөчү өз демилгеси боюнча жазуу жүзүндөгү доо арыз менен талаш-тартыштуу көрсөткүчтөр боюнча кызматтарды кайра көрсөтүүнү талап кыла алат. Кызматтарды кайра көрсөтүү зарылчылыгы жөнүндө чечимди Аткаруучу кабыл алат. Натыйжаларга, кызмат көрсөтүүлөрдүн жана тейлөөнүн сапаты боюнча дооматтар Аткаруучунун лабораториялык бөлүмдөрүндө, почта аркылуу, 0-800-111-88-88, +996-312-979-929 телефон номурлары боюнча интернет сайт аркылуу, pretenzii@gemotest.com электрондук почтанын дареги боюнча Тапшырык ээси /Керектөөчү кызматка кайрылган же натыйжаны Тапшырык ээсине /Керектөөчүгө өткөрүп берген учурдан тартып 14 (он төрт) календардык күндүн ичинде кабыл алынат, антпесе көрсөтүлгөн мөөнөт бузулган учурда Аткаруучу доону кароодон баш тартууга укуктуу.

7.5. Дооматты кароонун мөөнөтү доомат катталган күндөн тартып 10 (он) календардык күндү түзөт. Изилдөөнү кайталап өткөрүү зарыл болгон учурда дооматка жооп берүү мөөнөтү прейскурантта көрсөтүлгөн изилдөө күндөрдүн санына көбөйтүлөт.

7.6. Эгерде кайра изилдөө натыйжасында айырмачылыктар жол берилген вариация коэффициентинен ашпаса, эки изилдөөнүн тең натыйжалары туура деп таанылат жана Тапшырык ээсине /Керектөөчүгө акча кайтарылып берилбейт.

**8. Тапшырык ээси /Керектөөчүнүн жеке маалыматтары.**

**8.1.** Бул келишимге кол коюу менен Тапшырык ээси /Керектөөчү 2008-жылдын 14-апрелиндеги № 58 “Жеке мүнөздөгү маалымат жөнүндө” Кыргыз Республикасынын Мыйзамына жана Тейлөө шарттарына ылайык жеке маалыматтарды иштеп чыгууга Аткаруучуга макулдук берет.

**9. Келишимди өзгөртүү жана бузуу тартиби.**

9.1. Келишимге өзгөртүүлөрдү жана толуктоолорду киргизүү жана бузуу Тараптардын макулдашуусу боюнча КР ЖК 411-беренесинин 1-пунктуна ылайык мүмкүн болот.

9.2. Тапшырык ээсинин /Керектөөчүнүн демилгеси боюнча Келишим бузулган учурда, буга чейин көрсөтүлгөн кызматтар үчүн төлөм кайтарылбайт.

**10. Башка шарттар.**

10.1. Акылуу медициналык жана акылуу маалыматтык-кеңеш берүү кызматтарды көрсөтүүнүн башка шарттары Кызмат көрсөтүү эрежелеринде көрсөтүлөт.

10.2. Тапшырык ээси ушул келишим боюнча көрсөтүлүүчү кызматтар жөнүндө бардык зарыл маалыматтарды ага берилгендигин жана түшүндүрүлгөнүн тастыктайт.

10.3. Тапшырык ээси мыйзамда белгиленген тартипте ушул Келишимди түзүүгө, анын ичинде Келишимде көрсөтүлгөн жашы жете электерге/аракетке жөндөмсүз адамдарга карата (мүмкүн болгон учурда) бардык зарыл укуктарга жана ыйгарым укуктарга ээ экендигине, ошондой эле бул адамдарга карата медициналык кийлигишүүгө макулдук берүүгө жана бул ырастоолор жана кепилдиктер бузулган учурда, ушуга байланыштуу бардык терс кесепеттердин тобокелдигин өз алдынча көтөрөт экенине кепилдик берет жана ырастайт.

10.4. Тараптар КР ЖК 176-беренесинин 2-пунктуна ылайык мөөрдү жана кол тамганы факсимилдик басып чыгаруу жолу менен Аткаруучу тарабынан Келишимге кол коюуга макулдашышты.

10.5. Тапшырык ээси/Керектөөчү Келишимдин бардык пункттары, Кызмат көрсөтүү эрежелери, ошондой эле Тапшырык ээсинин /Керектөөчүнүн электрондук почта дарегине жөнөтүлгөн кошумча макулдашуулар (сметалар) менен тийиштүү түрдө таанышканын жана алар менен макул экендигин күбөлөндүрөт жана кепилдик берет.

10.6. Келишимге кол коюу менен Тапшырык ээси /Керектөөчү лоялдуулук программасына (анын ичинде өнөктөштүк программаларына) катышууга макулдугун ырастайт. https://gemotest.com сайтында жайгаштырылган Лоялдуулук программасынын эрежелери менен тааныштым жана макулмун.

10.7. Кызмат көрсөтүү эрежелери Аткаруучу тарабынан өзгөртүлүшү мүмкүн. Эрежелердин учурдагы версиясы gemotest.com сайтында жайгаштырылган.

10.8. Ушул Келишим же ага байланыштуу маселелер боюнча талаш-тартыштар келип чыккан учурда, Тараптар аларды сүйлөшүүлөр жолу менен чечүү үчүн бардык чараларды көрүшөт.

10.9. Ушул Келишим менен жөнгө салынбаган бардык мамилелер Кыргыз Республикасынын колдонуудагы мыйзамдарына жана Кызмат көрсөтүү эрежелерине ылайык жөнгө салынат.

10.10. Бул Келишим түзүлгөн учурдан тартып күчүнө кирет жана 3 (үч) жыл бою күчүндө болот.

10.11. Келишимге бардык кошумча макулдашуулар (сметалар) анын ажырагыс бөлүгү болуп саналат жана Тапшырык ээси/Керектөөчү көрсөткөн электрондук почта дарегине жөнөтүлөт. Келишимге кошумча макулдашуу (смета) тиркемесине кол коюу жана/же Келишим боюнча кызматтардын акысын төлөө менен Тапшырык ээси/Керектөөчү кызмат көрсөтүүнүн тартибине, көлөмүнө, наркына жана кошумча макулдашууда (сметада) көрсөтүлгөн башка маалыматтарга макул экендигин ырастайт.

**Тараптардын кол тамгалары**

**Аткаруучу:**  «Гемотест КГ» ЖЧКсы. Дареги (жайгашкан жери): 72006, Бишкек ш., Армия көчөсү, 150-үй; каттоо номуру 1688-3300-ЖЧК, ЖСН 01309201710294.

**Башкы директор** \_\_\_\_\_\_\_\_\_\_\_\_\_\_\_\_\_ /Апаева С.Х./ **Тапшырык ээси/Керектөөчү** \_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_\_\_\_\_\_\_

(кол тамгасы) (кол тамгасы) толук аты-жөнү